<classify> Kopunovic raia wa Serbia alisema hayo jana baada ya kuwasili Dar es Salaam jana kutoka Zanzibar ilipokwenda kushiriki michuano ya kombe la Mapinduzi.Alisema pamoja na kujiona mwenye bahati kwa kuongoza Simba kunyakua taji hilo mbele ya timu ngumu za Azam Yanga na KCCA, lakini lengo lake kubwa ni kuiona Simba inakuwa bingwa wa Ligi ya Tanzania bara msimu huu.Nafurahi kwa sababu ni lazima kujipongeza kwa kazi niliyofanya kwa kushirikiana na wachezaji na wenzangu wa benchi la ufundi lakini hatupaswi kubweteka kwani tunakabiliwa na kazi nzito ya kuchukua ubingwa wa Tanzania bara msimu huu,alisema Kopunovic.Kocha huyo alisema anajua michuano ya kombe la Mapinduzi siyo migumu kama ilivyo Ligi Kuu hivyo atahakikisha anakiandaa vyema kikosi chake ili waweze kupata matokeo mazuri akianza na mechi yao ya Jumamosi dhidi ya Ndanda FC itakayochezwa kwenye uwanja wa Nangwanda Sijaona Mtwara.Nataraji kukutana na wachezaji wangu wote kesho leo ili tupange mikakati mipya ya kukabiliana na ushindani uliopo kwenye ligi na kubadili mwenendo wa timu ili tuweze kupata matokeo mazuri lakini ili hayo yaweze kutimia lazima kila mmoja wetu adhamirie kutoka moyoni na kusahau mambo ya kombe la Mapinduzi ,alisema Kopunovic.Kocha huyo alisema anajua Simba ni timu kubwa Tanzania na nafasi ya 10 iliyopo kwenye Ligi haistahili kwa umaarufu iliyokuwa nao hivyo atahakikisha anafanyakila liwezekanolo pamoja na kutumia taaluma yake ya ukocha ili kuirudisha timu hiyo katika nafasi yake inayostahili.Tangu nilipofika nilisema sina kikosi cha kwanza kwenye timu yangu na nimemtaka kila mchezaji ajitume ili niweze kumtumia nafurahi kuona ushindani umekuwa mkubwa mazoezini na wachezaji wote wameonesha mabadiliko na wepesi wa kushika kile ninachowafundisha jambo linalonipa matumaini,alisema Kopunovic.Kopunovic atakayeiongoza Simba kwa mara ya kwanza katika mchezo wa Ligi Kuu utakaopigwa ugenini dhidi ya wenyeji Ndanda FC, keshokutwa alisema anamatumaini ya kupata ushindi katika mchezo huo wa ugenini japo hawajui vyema wapinzani wao hao wanaoshikilia mkia kwenye msimamo wa ligi.  <topic>: MICHEZO 